Source: http://docplayer.hu/534337-Kozponti-hitelinformacios-rendszer-khr-szolgaltatas-ismerteto.html
Timestamp: 2018-03-22 02:53:02+00:00

Document:
Központi Hitelinformációs Rendszer (KHR) szolgáltatás ismertető - PDF
Download "Központi Hitelinformációs Rendszer (KHR) szolgáltatás ismertető"
1 Központi Hitelinformációs Rendszer (KHR) szolgáltatás ismertető A szolgáltatás áttekintése A Központi Hitelinformációs Rendszer, rövid nevén KHR, a évi CXXII. KHR törvény által meghatározott hitelreferencia szolgáltatás. Ezt a szolgáltatást a BISZ Központi Hitelinformációs Zrt. a PSZÁF engedélye alapján nyújtja. A szolgáltatás célja a felelős hitelnyújtás és a felelős hitelfelvétel támogatása, a hitelezési kockázat csökkentése és a túlzott eladósodás megelőzése. A KHR egy országos információs rendszer és adatbázis, amit több mint 450 hazai pénzügyi intézmény közösen működtetet és használ folyamatosan. A KHR a pénzügyi intézmények által átadott ügyfél és hitelinformációkat tárolja, kezeli, majd ezekből igény szerint előállított hiteljelentéseket szolgáltat a zárt felhasználói kör számára, a hitelbírálati folyamatok támogatása érdekében. A KHR az alábbi két fő területre koncentrál: Lakossági hitelinformációk nyújtása, amit a természetes személyekre vonatkozó Személy hiteljelentés segítségével valósít meg. Vállalkozási hitelinformációk nyújtása, a Vállalkozási hiteljelentés által. A KHR teljes-listás nyilvántartás ( pozitív adóslista ), ami annyit jelent, hogy mind a lakossági, mind a vállalkozási ügyfelekről, minden pozitív hitelinformációt, valamint a negatív nemfizetési, késve törlesztési információkat, bizonyos fizetésképtelenségi, csalási és visszaélési eseményeket is kezel. A Személy és Vállalkozási hiteljelentések ezeket a pozitív és negatív információkat egyaránt tartalmazzák. A KHR a jogszabályban foglaltaknak megfelelően működő hitelinformáció szolgáltatás, amely a rá vonatkozó törvényi szabályozás által engedélyezett módon és tartalommal teszi elérhetővé azon információkat, amelyeket a KHR-t használó pénzügyi intézmények adnak át saját vállalkozói és magánszemély ügyfeleikről. Jelen kiadvány segítségével átfogó képet kívánunk nyújtani a KHR szolgáltatásairól. A kiadvány elsősorban banki dolgozók munkájának megkönnyítésére készült, de hasznos lehet más a téma iránt érdeklődő számára is. A legfontosabb tudnivalók tömörebb formában is elérhetőek a KHR ügyféltájékoztató kiadványban, sok hasznos dolog letölthető a honlapról, a részletesebb információkra vágyók pedig a KHR szabvány és szabálykönyveket tanulmányozhatják (ezek csak a regisztrált pénzintézeti felhasználók számára érhetőek el, szintén a honlapunkon keresztül). A KHR szolgáltatója A KHR szolgáltatást a BISZ Zrt. biztosítja a pénzügyi intézmények számára. A BISZ Zrt. a törvényben megfogalmazott célok elérését a hazai hitelintézeti kör fegyelmezett és folyamatos adatszolgáltatásával, valamint a GIRO Zrt. korszerű és biztonságos informatikai infrastruktúrájának felhasználásával valósítja meg. A társaság sokéves gyakorlati tapasztalattal rendelkezik a prudens adatkezelés és a hitelreferencia szolgáltatás terén. A BISZ Zrt. kizárólagos tevékenysége a hitelreferencia szolgáltatás, amit a KHR törvénynek megfelelően, a PSZÁF engedélyének birtokában, az így meghatározott keretek között végez. A BISZ Zrt. elismert üzleti múltja bizonyítja, hogy megfelel a körültekintő, megbízható és biztonságos működés valamennyi követelményének. A BISZ Zrt. szolgáltatási stratégiája két alapvető pilléren nyugszik: A törvényi kötelezettségből fakadó feladatok ellátása, a KHR szolgáltatás folyamatos és magas szintű biztosítása. Hozzáadott értéket hordozó szolgáltatások nyújtása, amelyek megfelelnek a hazai piac kihívásainak és dinamikusan változó igényeinek. A BISZ Zrt.-ről és szolgáltatásairól bővebb információk szintén a szervezet honlapján, a oldalon találhatók. A KHR felhasználói köre A KHR szolgáltatást bankok, takarék- és hitelszövetkezetek, lízing cégek, faktor cégek, illetve más pénzügyi vállalkozások veszik igénybe. A törvény pontosan meghatározza, hogy mely pénzügyi intézmények csatlakozzanak a KHR-hez. A Hpt.-ben előírt szabályozás biztosítja az intézményi szintű teljes körű csatlakozást, ami annyit is jelent, hogy egy hazai pénzügyi intézménynek vagy kötelező, vagy tilos csatlakozni a rendszerhez. A szolgáltatást igénybevevő hitelintézetek szerepe a KHR szempontjából kettős, hiszen a saját maguk által épített információs rendszernek ők maguk a felhasználói. A KHR szolgáltatás a kölcsönösség elve alapján működik. A szolgáltatást igénybevevő bankok, a törvényben foglaltak alapján, kötelezettséget vállalnak arra nézve, hogy a náluk keletkező valamennyi, KHR szempontjából releváns adatot a megfelelő határidőn belül, teljes pontossággal átadják a KHR-nek, és ezzel párhuzamosan jogosultak, sőt kötelezettek felhasználni a KHR-ből származó hitelinformációt. 1
2 A KHR szolgáltatás elérése A KHR különféle szolgáltatásait a bankok különböző munkatársai használják. A KHR webes felületen keresztül manuális üzemmódban, vagy az erre a célra fejlesztett interfészen keresztül automatikus üzemmódban érhető el. A KHR mindkét felületén, az alábbi két fő funkciót biztosítja: Hiteljelentés lekérdezése. A hiteljelentések a bankok által KHR-nek átadott ügyfél- és hitelinformációkat tartalmazza egy ügyfélre vonatkozóan, strukturált és rendezett formában. Adatok karbantartása. A kölcsönösség elvének megfelelően a bankoknak saját ügyfeleikről folyamatosan hitelinformációkat kell átadniuk a KHR számára, valamint a korábban átadott információkat, változás esetén, karban kell tartaniuk. Az adatok felvitelére, karbantartására, illetve megszűnésük esetén azok lezárására vagy törlésére a KHR törvény öt munkanapot biztosít. A KHR-ből hiteljelentést nem csak banki ügyintézők kérhetnek le, hanem minden magánszemély vagy vállalkozás is megtekintheti a saját magáról készített, úgynevezett Saját hiteljelentést. Bármely bankban kérhet az ügyfél Saját hiteljelentést, amit megkaphat írásban, levél formájában, amit bankjában vehet át, de kérheti elektronikus formában közvetlenül a saját címére is. A KHR-nek átadott hitelinformációk életútja A KHR-ben a különféle információk az ügyfelek élő vagy lezárt hitelszerződéseihez (vagy bizonyos adatkörök esetén más típusú szerződésekhez) kapcsolódhatnak. Mulasztási, késve fizetési információk tekintetében a fennálló hitelszerződésekhez értelemszerűen mind folyamatban lévő élő mulasztás, mind pedig múltbeli, megszűnt mulasztás, illetve késedelem is tartozhat, míg lezárt szerződésekhez csak múltbéli, már megszűnt mulasztás vagy késedelem kapcsolódik. A vállalkozási szerződések és a vállalkozásokhoz tartozó események egységesen a megszűnésüket követő 5 év elteltével törlődnek. A lakossági szerződések megszűnésükkor alapértelmezetten azonnal törlődnek (pozitív adatok). Amennyiben az ügyfél a szerződés további tárolásáról hozzájáruló nyilatkozatot tesz, akkor még 5 évig láthatóak maradnak a Személy hiteljelentésben, lezárt állapotukban. A mulasztások, fizetési késedelmek, fizetésképtelenségek, csalások, visszaélések (negatív adatok) szintén a lezárásukat követő 5 év elteltével törlődnek. A lezáratlan események 10 év után törlődnek. Ez alól kivételt képeznek azok a lakossági mulasztások, amelyeket az ügyfél rendezett, visszafizetett a banknak (tehát nem történt veszteségleírás). Ez utóbbi esetben az elévülési idő 1 év. Az elévülési idő elteltével az információk a KHR nyilvántartásaiból véglegesen és nyomtalanul törlésre kerülnek. Az elévülési idő a szerződés lezárásának napjától számolódik. Ha tehát példának okáért egy 10 éves futamidejű vállalkozási hitelszerződés, a szerződésnek megfelelően lezárásra kerül, a szerződésre vonatkozó információk összesen 15 éven át (10 évig fennálló szerződésként, 5 évig lezárt szerződésként) jelennek meg a Vállalkozás hiteljelentésben. Ellenben, ha a szerződéshez lezárt mulasztás tartozik, akkor előbb meg kell várni a mulasztás elévülését és csak azután évülhet el a szerződés. Újabb példával megvilágítunk egy esetet. Egy lakossági hitel törlesztésével egy ügyfél mulasztásba kerül, majd a bank 2 éven keresztül próbálja behajtani tartozását, és csak ezt követően írja le, mint veszteséget. A hitelszerződés az aláírását követően azonnal bekerül a nyilvántartásba, majd az érintett mulasztás összesen 7 évig szerepel a Személy hiteljelentésekben (2 évig, mint élő mulasztás, majd további 5 évig mint lezárt, veszteségleírással megszűnt mulasztás). A 7 év elteltével a mulasztás törlődik a nyilvántartásból, és ha a szerződés korábban megszűnt, akkor az is vele törlődik. A KHR által szolgáltatott hiteljelentések adattartalmának pontossága A BISZ Zrt. nagy hangsúlyt fektet a KHR hiteljelentések pontosságára. A hitelintézetek kizárólag a vonatkozó, hatályos törvényi szabályozásnak, valamint a BISZ Zrt. által készített KHR szabálykönyvekben foglalt szigorú szabályoknak megfelelően szolgáltathatnak adatokat a KHR-nek. A nyilvántartások mindenkori aktuális állapotának megfelelően készülnek a hiteljelentések. Amennyiben kiderül, hogy egy KHR hiteljelentésben szereplő információ téves, pontatlan vagy nem valós eseményen alapul, akkor az érintett bank köteles a szükséges javításokat elvégezni az adatbázisban, vagy a tévesen átadott információt törölni. Valamennyi a KHR-ben szereplő hitelinformáció helyességéért, naprakészségéért az információt eredetileg átadó hitelintézet felel. A bankok kötelesek valamennyi, a KHR szempontjából releváns információt a karbantartási időn belül (5 munkanap) átadni. Amennyiben az információ átadása a megadott határidőn belül nem történik meg, a BISZ Zrt. kezelési díjat számít fel. A BISZ Zrt. nem módosítja vagy törli a KHR adatait kivéve, ha jogszerűtlen adatkezelés esete áll fenn, vagy a beavatkozásra jogerős bírósági végzés kötelezi. A BISZ Zrt. ugyanakkor fenntartja a jogot arra, hogy minden legális eszközzel ellenőrizze az adatok helyességét, pontosságát és naprakészségét. Ha a BISZ Zrt. kétes minőségű információt talál, felkéri az érintett hitelintézetet az adat ellenőrzésére, javítására. A nyilvántartottak jogai A KHR törvényi szabályozása messzemenőkig figyelembe veszi a bankok ügyfeleinek jogait. A szabályozás értelmében az ügyfelek az alábbi tájékoztatásokra jogosultak a KHR-rel kapcsolatosan: Általános tájékoztatás a szolgáltatás működéséről, a kezelt adatokról, a hiteljelentés tartalmáról és annak jelentéséről. Konkrét tájékoztatás, ami lehet helyszíni a hitelkérelemhez, szerződés módosításhoz kapcsolódóan, vagy utólagos írásos értesítés, ha egy bank információt ad át az ügyfélről, a hitelszerződéséről vagy bekövetkezett eseményről a KHR-nek. 2
3 Az ügyfelek megismerhetik a róluk nyilvántartott adatokat és a KHR hiteljelentés tartalmát. Tájékoztatni kell az ügyfelet arról is, ha a KHR-ben található információk alapján megkapta a hitelt, vagy pont emiatt került sor hiteligényének elutasítására. A bankok lakossági és vállalkozói ügyfelei jogosultak általánosságban tájékozódni a KHR szolgáltatás céljairól, valamint a nyilvántartott adatok köréről. Az általános tájékoztatási kötelezettséget a pénzintézetek az erre szolgáló információs anyagokkal, szerződésmellékletekkel biztosíthatják (szóbeli tájékoztatással kiegészítve). Az ügyfelet mind a hitelszerződés megkötésének kezdeményezésekor, mind pedig a szerződés tényleges megkötését megelőzően (vagyis összesen legalább kétszer) élőszóban tájékoztatni kell a KHR működéséről és tartalmáról. Az általános tájékoztatáshoz való jog mellett az ügyfelek jogosultak tudomást szerezni arról, ha róluk információ kerül átadásra a KHR-nek, akár magával a hitelszerződéssel, akár a szerződéshez kapcsolódó változások vagy események kapcsán. Ennek megfelelően a törvényi szabályozás értelmében lakossági ügyfél esetén a banknak ismét tájékoztatási kötelessége van. Az ügyfelet egyrészt értesíteni kell a mulasztási információ várható bekövetkezése előtt 30 nappal, másrészt pedig az információ átadását követő öt napon belül. Az ügyfeleknek ahhoz is joguk van, hogy részletes tájékoztatáshoz jussanak arra nézve, hogy a KHR rendszerben milyen konkrét adatok vannak nyilvántartva róluk. Ennek értelmében minden KHR felhasználó pénzügyi intézmény köteles fogadni és kezelni valamennyi lakossági és vállalkozói ügyfelének ilyen irányú kérését. A bank az ügyfeléről nyilvántartott adatok megismerését, Saját hiteljelentés kérelem BISZ Zrt.-hez történő továbbításával biztosíthatja. A Saját hiteljelentés egy ugyanolyan hiteljelentés, mint amit a bankok szoktak kapni a KHR-ből, a különbség pusztán annyi, hogy ezt a fajta jelentést a BISZ Zrt. kettős borítékban küldi el az érintett pénzintézetnek úgy, hogy a belső boríték tartalmazza az ügyféladatokon túl a hitelt folyósító bank adatait is. Az adatokat tartalmazó belső, felbontatlan boríték ügyfélnek való eljuttatása a bank kötelessége. Ennek a módszernek egy korszerűbb és preferált változata, amikor az ügyfél a bankjától, saját címére kéri - elektronikus formában - a Saját hiteljelentést és ebben az esetben ugyanazon tartalommal, de közvetlenül kapja meg a BISZ Zrt.-től. Amennyiben az ügyfél a KHR-ből származó hitelinformációk miatt kerül elutasításra, azt az ügyfél tudomására kell hozni. Erre azért van szükség, hogy az ügyfél élhessen reklamációs jogával, amennyiben a róla szóló KHR információval nem ért egyet. Amennyiben az ügyfél nem ért egyet a róla nyilvántartott adatokkal, és a nézeteltérését nem tudja bankjával rendezni, a PSZÁF-hoz, valamint (természetes személy esetén) az adatvédelmi hatósághoz fordulhat. Az ügyfélnek ezen túl törvényes lehetősége van keresetet indítania hitelintézete, illetve a szolgáltatást nyújtó BISZ Zrt. ellen. KHR-hez kapcsolódó egyedi hitelinformáció szolgáltatások A BISZ Zrt. a törvényben szabályozott KHR szolgáltatáson túl további hozzáadott értéket hordozó bankinformáció szolgáltatásokat is nyújt. Ezek közül a legfontosabbak a következők: KHR Early Warning (KHR-EW) szolgáltatás a vállalkozói ügyfelekre vonatkozóan. A megoldás, a KHR vállalkozói nyilvántartásainak tartalmi változásairól küldött azonnali figyelmeztetésekkel hatékonyan támogatja a bankok folyamatos kockázatkezelési tevékenységét. Hitel- és ügyfélkockázat mérése. Ügyfélminősítési (scoring) rendszerekhez, bedőlési ráta és más mutatók számításához történő anonim adatszolgáltatás egyedi struktúrában, egyedi szerződés alapján. KHR lakossági hitelinformációk A KHR lakossági nyilvántartása teljes-listás, de az adatokhoz történő hozzáférés az ügyfél hozzájárulásától függ. Az ügyfélről lekérdezett Személy hiteljelentés, csak akkor tartalmazza a mulasztásmentes hitelszerződések pozitív adatait, ha az ügyfél utoljára tett átadhatósági nyilatkozatában azt megengedte, tehát hozzájárult ezeknek a hitelszerződés adatainak más hitelintézetnek történő átadásához. Az ügyfélről a KHR-ben kezelt negatív események adatai korlátozás nélkül megismerhetőek. A Khrtv. szerint minden hitelszerződés és minden esemény bekerül a KHR-be. A KHR törvény ilyen típusú szabályozásán világosan látszik, hogy komoly jelentőséggel bír a banki ügyintézők kommunikációja, felvilágosítása és rábeszélése arra, hogy az ügyfél tegyen megengedő tartalmú nyilatkozatot, hiszen ez az ügyfél érdeke is, mert csak akkor éri el a KHR, a törvényben megfogalmazott kockázat csökkentési célját. Az ügyfél a pozitív adatainak megjeleníthetőségén túl, a rendben megszűnt hitelszerződéseinek, a megszűnést követő tovább tárolásáról is nyilatkozhat. Amennyiben erről is megengedő tartalmú nyilatkozatot tesz akkor a megszűnt szerződések még 5 évig látszanak a Személy hiteljelentésen, ezzel igazolva az ügyfél pozitív hitelmúltját. A nyilatkozatok hatásából látszik, hogy a Személy hiteljelentés akkor teljes, ha az ügyfél mindig, megengedő tartalmú hozzájáruló nyilatkozatot tesz, ellenkező esetben a hiteljelentés csak részleges információt tartalmaz. Az ügyfelek meggyőzését és a KHR rövid ismertetését szolgáló dokumentum jelen szolgáltatás ismertető 1. Melléklete. A lakossági ügyfelekről szóló Személy hiteljelentés információ tartalma: Általános ügyfél információk (ügyfél azonosító és leíró adatok) Hitelszerződésekre és a hiteltörténetre vonatkozó információk 3
4 Hónap végi tőkekövetelésre és az aktuális törlesztő részletre vonatkozó információk Hitelmulasztások Bankkártya-visszaélések Csalás, hamis adatközlés miatt elutasított hitelkérelmek A Személy hiteljelentés, az ügyfél nyilatkozatok és a nyilvántartások tartalmának függvényében pozitív hitelinformációkat, valamint negatív információkat egyaránt tartalmazhat. A Személy hiteljelentés szerkezetileg két összefüggő részből áll. Személy hiteljelentés Összesítő, amely a keresett ügyfél azonosító adatait, általános jellemzőket és összesített tételszámokat szolgáltat. Az összesítő kimutatás tartalmazza a rendszerben nyilvántartott szerződések, mulasztási események, kártyavisszaélések és csalás miatti elutasítások számát. Az összesítő megmutatja, hogy az ügyfél a lekérdező banknak is ügyfele és azt is, ha nemleges nyilatkozatot tett valamint, hogy a Személy hiteljelentés tartalma teljes vagy részleges. Személy hiteljelentés Részletező, amely részletes és tételes ügyfél, szerződés és esemény információkat szolgáltat. A részletező tartalmazza a KHR által, az ügyfélről tárolt minden adatot, amit a nyilatkozatok alapján megmutathat. Érdekességképpen megjegyezzük, hogy a Személy hiteljelentés előállításának fontos része egy intelligens keresési-hasonlítási algoritmus futtatása, amely az ügyfél természetes azonosítója alapján kikeresi a KHR-ből az összes előfordulását. Ezek kismértékben eltérhetnek egymástól, de nagyon nagy valószínűséggel ugyan ahhoz a természetes személyhez tartoznak, akire a hiteljelentés kérése irányult. Így egyetlen hiteljelentésben megjelenik az ügyfélről nyilvántartott valamennyi előfordulásához tartozó valamennyi adat. Az alábbiakban részletesen áttekintjük a KHR Személy hiteljelentés tartalmát. A KHR Személy hiteljelentés Az összesítő rész a következő adatokat tartalmazza: - KHR azonosító - Születési név - Születési hely - Születési dátum - Anyja születési neve A fenti információk az ügyfél valamely azonosításra alkalmas okmányában (személyi igazolvány, vezetői engedély, útlevél) találhatóak meg. Ahhoz, hogy egy magánszemélyről a hiteljelentést a KHR előállítsa, mind a négy felsorolt természetes azonosítóra szükség van. A technikai részletek iránt érdeklődő olvasók kedvéért megemlítjük, hogy ha a bank olyan információkat kíván megtekinteni (például karbantartási célból), amelyeket korábban ő maga továbbított a KHR számára, akkor nem szükséges a természetes azonosítók alapján kikeresnie az ügyfél adatait, hanem elég a KHR által az információ első átadásakor adott azonosítót használni, amely egy iktatószámhoz hasonló módon lehetővé teszi az információ gyors visszakeresését. Megadható továbbá az ügyfél belső banki azonosítója is (ezt más pénzintézet nem láthatja), amely szintén használható saját információ visszakeresésekor. Az összesítő által tartalmazott további adatok: - A KHR-ben nyilvántartott az ügyfél: IGEN/NEM - Hiteladatainak átadhatóságáról tett nyilatkozatot: IGEN/NEM/NEMNYILATKOZOTT - Nemleges nyilatkozat esetén annak tartalma - A nyilatkozat alapján a hiteljelentés tartalma TELJES vagy RÉSZLEGES - Fennálló szerződések darabszáma - Megszűnt és még látható szerződések darabszáma - Mulasztás nélküli fennálló szerződések darabszáma - Élő mulasztások száma - Lezárt mulasztások száma - Elkövetett csalások száma - Elkövetett visszaélések száma - Magyarázat a hiteljelentés teljessége, részlegessége tekintetében. Személy hiteljelentés a következő részletes adatokat tartalmazza: Szerződés adatok - KHR azonosító - Lekérdező saját szerződése IGEN/NEM - Státus FENNÁLLÓ/LEZÁRT - Típus pl.: FOGYASZTÁSI, JELZÁLOG, stb. - Szerződés összege és devizaneme - Tőketartozás dátuma, összege és devizaneme 4
5 - Törlesztés összege és devizaneme, gyakorisága, módja - Több ügyfeles szerződés IGEN/NEM - Szerződés megkötésének a dátuma - Törlesztés kezdetének dátuma - Szerződés lejáratának a dátuma - Szerződés megszűnésének dátuma - Szerződés átruházásának jelzése - Előtörlesztés dátuma, összege és devizaneme - Fennálló tőke összege és devizaneme (az előtörlesztést követően) - Megjegyzés a szerződéshez (banktitkot nem sértő információk, a hiteljelentés értelmezéséhez) Minden hónap elején aktualizálásra kerülő adatok, az előző hónap záró állapota alapján: - Fennálló tőke tartozás összege és devizaneme, dátum - Törlesztő részlet összege és devizaneme, dátum A szerződéshez tartozó mulasztásokról kezelt adatok A lakossági hiteljelentés fontos információ tartalma a szerződésekhez tartozó mulasztások megjelenítése. A lakossági hitelmulasztás definíciója: - a minimálbér összegét meghaladó fizetési késedelem amely, - folyamatosan több mint 90 napon keresztül fennállt. Fontos, hogy a fenti két feltételnek egyszerre kell teljesülnie a mulasztás létrejöttéhez. A napok számlálása azon a napon indul el, amikor a mulasztás a minimálbér összegét meghaladta. Ha tehát korábban is fennállt késedelme az ügyfélnek, de az még nem érte el a minimálbér összegét akkor, az nem számít bele a 90 napos periódusba. Emellett a minimálbér összegét meghaladó mértékű mulasztásnak a 90 nap alatt egyetlen napra sem szabad a minimálbér összege alá csökkennie, máskülönben a 90 napos periódus számlálása újraindul. A mulasztás megszűnik, ha veszteségleírásra kerül sor, vagy ha a késedelmes tartozás az alábbi módok egyikén megnyugtatóan rendeződik: - A hátralék az ügyfél által kiegyenlítésre kerül. - Fedezet, kezes igénybevételével kerül kiegyenlítésre a hátralék. - A szerződés átütemezésre vagy új szerződéssel kiváltásra kerül, esetleg veszteségleírás nélkül közös megállapodással egyéb módon rendeződik. A hiteljelentésekben a teljesítéssel rendeződött mulasztások 1 évig, a veszteségleírással megszűnt mulasztások pedig a mulasztás lezárását követően még 5 évig láthatóak maradnak. A Személy hiteljelentés az alábbi információkat biztosítja a mulasztásokkal kapcsolatban: - KHR azonosító - Mulasztás összege és devizaneme (a mulasztás összege alapesetben a hátralékos összeggel egyezik, de a hitelszerződés ügyfélnek felróható okból történő felmondása esetén a teljes követelés összegével azonos bele értve a meg nem fizetett kamatokat, díjakat) - Mulasztás bekövetkeztének dátuma Lezárt mulasztás esetén: - Mulasztás megszűnésének dátuma - Mulasztás megszűnésének módja (lehetőségek: az ügyfél rendezte, más személy rendezte, szerződésmódosítással rendeződött, fedezet igénybevételével rendeződött, új hitelszerződéssel rendeződött, megegyezéssel megszűnt, veszteségleírás történt) - Mulasztás rögzítéséhez fűzött megjegyzés (banktitkot nem sértő további információ, ami segíti a hiteljelentés értelmezését) - Mulasztás megszűnéséhez fűzött megjegyzés (banktitkot nem sértő további információ, ami segíti a hiteljelentés értelmezését) Megjegyezzük, hogy hasonlóan ahhoz, ahogy azt az ügyfélre vonatkozó és szerződéses információknál is jeleztük, a KHR valamennyi mulasztási (és a későbbiekben ismertetésre kerülő egyéb visszaélési) információhoz is hozzárendel egy sorszámot, amely a karbantartások során egyfajta iktatószámként felhasználva segíthet azok gyors visszakeresésében. A KHR emellett meg tudja jegyezni a mulasztási és visszaélési információkhoz tartozó belső banki azonosítókat is, amelyek szintén felhasználhatók ilyen célra. Ezek a kiegészítő információk nem jelennek meg a hiteljelentésben, ezeket csak az érintett szerződést kezelő pénzintézet láthatja. 5
6 Bankkártya visszaélés A Személy hiteljelentés a hitelmulasztások mellett információkat tartalmaz a bankkártyával (és egyéb készpénzt helyettesítő fizetőeszközzel) való visszaélésekről is. Kártyahasználattal kapcsolatos bűncselekmény miatti jogerős ítélet. Az ügyféllel szemben a készpénz-helyettesítő fizetési eszköz használata miatt a bíróság jogerős határozatában (a Btk. 313/C. -ában meghatározott) bűncselekmény elkövetését állapítja meg. Megjegyezzük, hogy a fedezetlen bankkártyával történő sikeres tranzakciók csak akkor jelennek meg a KHR hiteljelentésben (és akkor is csak mulasztásként), ha a fedezet nélküli használat eredményeként a minimálbért meghaladó, 90 napon keresztül fennálló mulasztás keletkezik. A bankkártyával kapcsolatos visszaélésekről az alábbi információkat biztosítja a Személy hiteljelentés: - KHR azonosító - Esemény - Bankkártya típusa (Visa, EC/MC, stb.) - Bankkártya száma - A visszaélés dátuma - Végrehajtott műveletek száma - Okozott kár összege és devizaneme - Fizetőeszköz letiltásának dátuma - Bírósági határozat dátuma - Visszaéléssel kapcsolatos megjegyzés (banktitkot nem sértő további információk, amelyek segítik a hiteljelentés értelmezését) Hiteligényléskor okirattal elkövetett csalás A Személy hiteljelentés információkat szolgáltat arról is, ha valaki pénzügyi intézménnyel való hitelszerződés kezdeményezése során, bizonyíthatóan és rosszhiszemű módon járt el. hamis dokumentumot adott át, vagy hamisított okiratot használt fel és ennek következtében a hiteligénylése elutasításra kerül. A csalás miatti elutasításokról az alábbi információkat közli a Személy hiteljelentés. - KHR azonosító - Esemény leírása - Az elutasítás dátuma - Az elutasítás indoka (lehetőségek: valótlan adatközlés, hamis dokumentum, hamis okirat) - Okirati bizonyítékok ismertetése (hamisított okmány azonosítója, hamis okirat megnevezése, körülírása) - Bírósági határozat száma, rendelkezése - Bíróság megnevezése - Megjegyzés (banktitkot nem sértő további információ, amely segít a hiteljelentés értelmezésében) A Személy hiteljelentés (a kereséshez szükséges, korábban említett négy azonosítón túl is) számos további általános, az ügyfélhez tartozó információt tartalmaz. Ezen plusz adatok segítenek abban, hogy a hiteljelentésről biztosan megmondható legyen, hogy arról a magánszemélyről szól, akiről a banki ügyintéző a hiteljelentést kérte. A Személy hiteljelentésben szereplő szerződésekhez és eseményekhez tartozó ügyféladatok. - KHR szerződés vagy esemény azonosító - Vezeték és keresztnév - Születési hely és idő - Anyja neve - Viselt név - Állampolgárság - Személyi igazolvány szám/útlevél szám/vezetői engedély szám - Egyéb azonosító okmány száma, típusa - Lakcím - Levelezési cím 6
7 - cím - Ügyfél szerep ADÓS/ADÓSTÁRS A Személy hiteljelentésről készült mintákat a 1. Melléklet tartalmazza. KHR vállalkozási hitelinformációk A KHR a vállalkozói ügyfelek tekintetében a lakosságihoz hasonló információtartalommal bíró Vállalkozás hiteljelentéseket biztosít. A vállalkozásokról szóló hiteljelentések mindig teljes és tartalma a következő: Vállalkozás azonosítása Hitelszerződések (és egyéb KHR hatálya alá tartozó finanszírozási szerződések) Visszafizetési késedelmek Bankszámla sorbanállások (fizetésképtelenség esetei) Bankkártya elfogadással kapcsolatos visszaélések Szemben a KHR lakossági ügyfelekről szóló hiteljelentésével, amely csak két megengedő tartalmú ügyfél nyilatkozat esetén biztosan teljesek, a KHR vállalkozási nyilvántartásaiból származó Vállalkozás hiteljelentések a teljes hazai bankszektor összes élő, és elévülési időn belüli lezárt hitelszerződésének adatairól ad információt. A vállalkozási hiteljelentések mindig teljesek tartalma nyilatkozatoktól nem függ. A vállalkozási ügyfelekre vonatkozó hiteljelentést az ügyfél KSH törzsszáma (az adószám első 8 számjegye) alapján lehet lekérni. Megjegyezzük, hogy külföldi vállalkozás esetén az ügyfél tetszőleges azonosítója lehet a hiteljelentés lekérdezésének alapja. Ez esetben azonban az eredmény teljes körűsége nem garantált, hiszen egységes szabályozás híján a különböző bankok nem feltétlenül megegyező módokon azonosítják ezeket az ügyfeleket. Hasonlóan a Személy hiteljelentéshez, a Vállalkozás hiteljelentés sem mutatja meg azt, hogy az egyes szerződések melyik bankhoz tartoznak, vagyis elrejti az ügyfelek és szerződések banki azonosítóit. A vállalkozásokról szóló hiteljelentés is két részből áll. Vállalkozás hiteljelentés Összesítő, amely csak összesített és általános információkat szolgáltat. Az összesítő tartalmazza a nyilvántartott szerződések (élő és lezárt külön bontásban), késedelmek, sorbanállások, elfogadóhely-visszaélések számát. A rendszer jelzi azt is, hogy a hiteljelentést megtekintő pénzintézet saját szerződése benne van-e a válaszban, vagy sem. Vállalkozás hiteljelentés Részletes, amely az összesített információkon túl teljes képet ad az ügyfél szerződésállományáról. Ez a jelentés részletes ügyfél, szerződés és esemény (késedelem, sorbanállás, elfogadóhely visszaélés) információkat szolgáltat. A lezárt szerződése és események egyaránt még öt évig látszanak. Ez a jelentés rész azt is tartalmazhatja, hogy hány hiteljelentés betekintés történt az ügyfélre vonatkozóan az elmúlt 3 hónap során (megadva, hogy ebből hány alkalom volt a hiteljelentést aktuálisan megtekintő pénzintézeté). A vállalkozás hiteltörténete mellett gyakran hasznos lehet annak tulajdonosaira, vezető tisztségviselőire vonatkozó információkat lekérdezni a KHR lakossági részéből. Különösen igaz ez egyéni vállalkozókra, akikről mind Vállalkozás hiteljelentés (vállalkozói finanszírozási konstrukciók tekintetében), mind pedig Személy hiteljelentés (magánszemélyként felvett hitelek tekintetében) egy időben készülhet. A továbbiakban áttekintjük, hogy a KHR vállalkozói ügyfelekre vonatkozó hiteljelentés milyen információkat biztosít a szolgáltatást igénybevevők számára. A KHR Vállalkozás hiteljelentés Az összesítő rész a következő adatokat tartalmazza: Azonosító adatok: - Törzsszám A hiteljelentés, az említett KSH törzsszámon túl, az alábbi alapvető cégadatokat is tartalmazza: - Vállalkozás neve (cégnév, vagy egyéni vállalkozó esetén a magánszemély neve) - Székhely címe - Adószám - Cégforma - Cégjegyzékszám - Vállalkozói igazolvány száma (egyéni vállalkozók esetében) 7
8 A Vállalkozás hiteljelentés összesítő része által tartalmazott további adatok: - A KHR-ben nyilvántartott ügyfél IGEN/NEM - Fennálló szerződések száma - Megszűnt és még látható szerződések száma - Mulasztás nélküli fennálló szerződések száma - Élő késedelmek száma - Lezárt késedelmek száma - Bankszámla sorbanállások száma - Elkövetett visszaélések száma A Vállalkozás hiteljelentés részletes adatai: Szerződés adatok A Vállalkozás hiteljelentés az ügyfél valamennyi jelenleg élő, és az elmúlt 5 évben lezárt hiteléről (vagy hiteljellegű szerződéséről) információt ad. Egy ügyfélhez tetszőleges számú hitelszerződés tartozhat a jelentésben. A szerződések kétszintű kategóriába vannak sorolva. A szerződés főtípusa meghatározza, hogy az ügylet éven belüli vagy éven túli-e, valamint hogy mérlegen belüli illetve mérlegen kívüli tételről van-e szó. A szerződés altípusa a szerződéstípusok beazonosítására szolgál (különféle garanciák, hitelek/kölcsönök, hitelkeret, faktoring, lízing, ill. néhány egyéb terméktípus). A KHR-es hitelszerződés pontos azonosítására a fiók azonosító, a bank által használt szerződésazonosító, valamint a szerződés fő- és altípusa együttesen szolgál. Erre a négy adatra hivatkozva tudja a szerződést kezelő pénzintézet a KHR-ben karbantartani a szerződést, átvezetni a különféle változásokat a KHR-ben. A KHR is előállít egy saját szerződésazonosítót, amely szintén felhasználható a szerződés gyors visszakeresésére a karbantartás során. A fiókazonosító, valamint a banki és KHR-es szerződésazonosítók természetesen nem szerepelnek a hiteljelentésben. A termékbesoroláson túl a hiteljelentés számos további információt is szolgáltat a szerződésekről. Ezek a következők: - Szerződés KHR azonosítója - Szerződés főtípusa - Szerződés altípusa - Szerződéskötés dátuma - Szerződés lejáratának dátuma - Szerződés összege és devizaneme - Szerződés aktuális státusza FENNÁLLÓ/MEGSZŰNT - Törlesztés kezdetének dátuma és módja - Törlesztő részlet összege és devizaneme - Teljesítés késedelmi állapota (azaz jelenleg van-e 30 napot meghaladó fizetési késedelem, illetve van-e az 5 éves elévülését töltő, de már rendezett fizetési késedelem) - A késedelem esedékessége - Szerződés állapota (lehetőségek: normál állapot, normál ügymenet szerint lezárás alatt, lejárt, kényszerlejárt, felmondott, beváltott bankgarancia) - A problémás követelés összege (tőke, kamat, díjak összesen) és devizaneme - Előtörlesztés dátuma, összege és devizaneme - Fennmaradó tőketartozás összege és devizaneme, dátuma - Megszűnés dátuma - Megszűnés módja (lehetőségek: rendben megszűnt, új hitelszerződéssel rendezve, megegyezéssel megszűnt, késedelmet követően megfizette a tartozást, sikeres behajtással rendeződött, veszteségleírással zárult) - Megjegyzés (segít a hiteljelentés értelmezésében) - Információ arra vonatkozóan, hogy a szerződést jelenleg kezelő bank egy másik banktól vette át azt (követelésértékesítés, üzletág-értékesítés vagy fúzió során). Minden hónap elején aktualizálásra kerülő adat ( aktualizálás az előző hónap záró állapota szerint): - Fennálló tőke tartozás összege devizaneme, dátum - Törlesztő részlet összege devizaneme, dátum Fizetési késedelmekre vonatkozó információk A Vállalkozás Hiteljelentés bemutatja az egyes hitelszerződések 30 napot meghaladó fizetési késedelmeit, összeghatártól függetlenül. Egy szerződéshez tetszőleges számú késedelem tartozhat a jelentésben, hiszen az ügyfél a szerződés élete során több alkalommal is késedelembe kerülhet fizetési kötelezettségeinek teljesítésével. A hiteljelentésben egy szerződéshez bármennyi korábban már lezárt késedelem, és maximum egy jelenleg aktív késedelem szerepelhet. 8
9 A hiteljelentés az alábbi információkat tartalmazza az egyes késedelmekről: - Késedelem bekövetkeztének dátuma - Lejárt és meg nem fizetett tartozás esedékessége - Késedelem összege és devizaneme A késedelem megszűnése esetén: - Késedelem megszűnésének dátuma - Késedelem megszűnésének módja (lehetőségek: ügyfél rendezte, más személy rendezte, szerződésmódosítással/prolongálással rendeződött, fedezet igénybevételével rendeződött) A korábbiakban ismertetettekhez hasonlóan a hitelkésedelmek, valamint a vállalkozási hiteljelentés egyéb visszaélési, mulasztási információi esetén is a KHR egy egyedi sorszámot ad azért, hogy karbantartásakor az adat gyorsan visszakereshető legyen. Ez a plusz információ is megjelenik a hiteljelentésben. Fizetésképtelenségre (bankszámla sorbanállásokra) vonatkozó információk A vállalkozásokról szóló hiteljelentés információt ad arról is, ha egy vállalkozás folyószámlája fizetésképtelenné válik. A jelentés jelzi, ha a szóban forgó vállalkozás valamely bankszámlájával szemben 30 napot folyamatosan meghaladó módon, 1 millió forintnál több kiegyenlíthetetlen sorbanálló követelést tartanak nyilván. A sorbanállás ténye arra utalhat, hogy az érintett vállalkozás fizetésképtelenné vált, vagy pedig nem akar eleget tenni fizetési kötelezettségeinek. Az 1 millió forintos kiegyenlítetlen sorbanállás egy vagy több követelésből is állhat. A 30 napos időintervallum számlálása azon a napon kezdődik meg, amelyen a sorbanálló követelések összege először meghaladja az 1 millió forintot. Ha a sorbanálló követelések összege bármikor 1 millió forintra vagy az alá csökken a 30 napos határ elérése előtt, a számlálás abbamarad, majd elölről kezdődik, ha újra 1 millió forint fölé kerül a sorban állás összege. A sorban állások, és az érintett bankszámlák tekintetében a hiteljelentés az alábbi információkat biztosítja: - Bankszámla szerződés száma - Sorbanállás kezdete - Sorbanállás összege, devizaneme - Megjegyzés (amely a hiteljelentés értelmezésében nyújthat segítséget) - A sorbanállás megszűnte esetén - Sorbanállás megszűnésének dátuma - Sorbanállás megszűnésének módja (lehetőségek: sikeres kiegyenlítés, a harmadik fél visszavonta követelését, követelés nem teljesíthető, követelések együttes összege 1 millió forint alá csökkent) A teljesség kedvéért megjegyezzük, hogy a sorbanállások tekintetében a KHR további karbantartást elősegítő információkat is nyilvántart, valamint az érintett bankszámlaszerződésre vonatkozó információkat az egyes sorban állási eseményektől külön kezeli, lehetővé téve, hogy egy bankszámlához több sorban állás esemény is tartozhasson. Bankkártya elfogadásával kapcsolatos visszaélések A bankkártyák elfogadására (POS terminálok biztosítására) a pénzintézetek szerződést kötnek vállalkozói, kereskedelmi partnereikkel. A hiteljelentés információt ad arról, ha egy ilyen vállalkozó a bankkártya (vagy egyéb készpénzt helyettesítő fizetési eszköz) elfogadására irányuló, szerződésben vállalt kötelezettségeit megszegte, és emiatt szerződését a bank felmondta vagy felfüggesztette. A hiteljelentés az alábbi információkat nyújtja a visszaélésekről: - Elfogadóhellyel való szerződéskötés dátuma - Szerződés lejáratának dátuma - Szerződés felfüggesztésének dátuma (ha még nem történt meg a felmondás) - Szerződés megszűnésének dátuma (felmondás dátuma) A Vállalkozás hiteljelentésekről készült mintát a 2. Melléklet tartalmazza Megjegyezzük, hogy a visszaélések tekintetében a KHR további karbantartást elősegítő információkat is nyilvántart, valamint az készpénzt helyettesítő fizetési eszköz elfogadására irányuló szerződésekre vonatkozó információkat az egyes visszaélési eseményektől külön kezeli, így egy elfogadóhelyhez több visszaélés is tartozhat. Mellékletek: 1. Személy Hiteljelentés minta; 2. Vállalkozás Hiteljelentés minta 9
10 1. Melléklet A melléklet egy Személy hiteljelentést tartalmaz egy természetes személyről, aki átadhatósági nyilatkozatot és tárolhatósági nyilatkozatot IGEN-nel töltötte ki. SZEMÉLY HITELJELENTÉS ÖSSZESÍTŐ Keresett ügyfél azonosító adatai: Gipsz Jakab Sándor Hódmezővásárhely Kovács Laura A KHR-ben nyilvántartott? IGEN Jelenleg Fennálló szerződések száma: 2 Lekérdező saját ügyfele? IGEN Múltban Megszűnt és még látható szerződések száma: 1 Hiteladatainak átadhatóságáról tett nyilatkozata: IGEN Mulasztás nélküli Fennálló szerződések száma: 1 Nyilatkozat alapján Hiteljelentés tartalom: TELJES 1 Élő Mulasztások száma: 1 Lezárt Mulasztások száma: 3 Elkövetett Csalások száma: 1 Elkövetett Visszaélések száma: 1 1 Magyarázat: Az ügyfél referencia adatainak átadhatóságát engedélyezte, ezért a hiteljelentés minden KHR által kezelt adatát tartalmazza. A hiteljelentés teljes. RÉSZLETES ADATOK SZERZŐDÉS ADATOK MULASZTÁS ADATOK 1/3 KHR Azonosító: Lekérdező saját szerződése: NEM Kötés dátuma: ÉLŐ MULASZTÁS Státusz: Fennálló Törlesztés kezdet dátuma: KHR Azonosító Típus: Ingó jelzálog fedezetű hitel Lejárat dátuma Kezdet: Szerződés összeg: HUF Megszűnés dátuma: - Összeg: HUF Tőketartozás/ tárgyhó HUF/( ) Átruházott: NEM Bekerülés megjegyzés Törlesztés elmulasztása Törlesztés összeg/tárgyhó HUF/( ) Tárolhatósági nyilatkozat 2 : IGEN LEZÁRT MULASZTÁSOK Törlesztés gyakoriság: Havi Per iktatás dátuma: KHR azonosító Törlesztés módja: Annuitás Eljáró bíróság: XIX. Kerületi bíróság Kezdete: Több ügyfeles szerződés: IGEN Ügyiratszám: PK/2012/00120 Összege HUF Minden januárban 2 %-os kezelési költség egyösszegű törlesztése Lezárás módja: ÜGYFÉL RENDEZTE Előtörlesztés dátuma: Előtörlesztés összeg: Fennmaradó tőke Lezárás dátuma: HUF HUF Lezárás megjegyzés A tartozását rendezte HUF HUF KHR azonosító Kezdete Összege HUF Lezárás módja: MÁS RENDEZTE Lezárás dátuma: Lezárás megjegyzés Adóstárs befizette 2/3 KHR Azonosító: Lekérdező saját szerződése: NEM Kötés dátuma: Státusz: Fennálló Törlesztés kezdet dátuma: Típus: Lakáscélú jelzáloghitel Lejárat dátuma Szerződés összeg: HUF Megszűnés dátuma: - LEZÁRT MULASZTÁSOK Tőketartozás/ tárgyhó HUF/( ) Átruházott: NEM KHR azonosító Törlesztés összeg/tárgyhó HUF/( ) Tárolhatósági nyilatkozat 2 : IGEN Kezdete: Törlesztés gyakoriság: Negyedév Összege HUF Törlesztés módja: Annuitás Lezárás módja: ÜGYFÉL RENDEZTE Több ügyfeles szerződés: NEM Lezárás dátuma: Lezárás megjegyzés A tartozását rendezte 3/3 KHR Azonosító: Lekérdező saját szerződése: NEM Kötés dátuma: Státusz: Megszűnt Törlesztés kezdete Típus: Fogyasztási hitel Lejárat dátuma Szerződés összeg: HUF Megszűnés dátuma: Tőketartozás/ tárgyhó 0 HUF/( ) Átruházott: NEM Törlesztés összeg/tárgyhó 0 HUF/( ) Tárolhatósági nyilatkozat 2 : IGEN Törlesztés gyakoriság: Havi Törlesztés módja: Annuitás Több ügyfeles szerződés: NEM 2 Magyarázat: Az ügyfél pozitív-, megszűnt hitelszerződéseinek, lezárás utáni, öt éves láthatóságáról tett nyilatkozata. Nemleges nyilatkozatot tett, illetve nem tett nyilatkozatot esetekben, a szerződés megszűnése után azonnal, vissza nem állítható módon törlődnek az adatok. ESEMÉNYEK 1/2 KHR Azonosító: Esemény: Csalás Bírósági határozat: PKK/2012/ Bekövetkezés: Bíróság megnevezése: XX. ker. bíróság Indoka: Hamis okiratot használt Bíróság rendelkezése: jogerős elmarasztalás Bizonyíték: Hamisított munkáltatói igazolás Átruházás: NEM 2/2 KHR Azonosító: Esemény: Visszaélés Végrehajtott műveletek időpontja: Letiltás időpontja: Száma 2 10
11 Eszköz Típus: VISA Kártya Okozott kár összege HUF Eszköz azonosító száma: Átruházás: NEM Bíróság határozat időpontja: FENTI SZERZŐDÉSEKHEZ, ESEMÉNYEKHEZ TARTOZÓ RÉSZLETES ÜGYFÉL ADATOK 1/3 Szerződéshez tartozó ügyfél KHR azonosító: Családi és utónév Gipsz Jakab Ügyfélszerep Adós Útlevél szám: Anyja neve: Kovács Laura Állampolgárság Magyar Vezetői engedély: VZ Születési idő: Viselt név: Dr. Gipsz Jakab Sándor Egyéb okmány típus Születési hely: Hódmezővásárhely Személyi igazolvány: SZIG Egyéb okmány szám Lakcím 1234 Magyarország Budapest, Kossuth Lajos utca 113. IV. em. 6/b Levelezési cím 1234 Magyarország Budapest, Kossuth Lajos utca 113. IV. em. 6/b cím: 2/3 Szerződéshez tartozó ügyfél KHR azonosító: Családi és utónév Gipsz Jákob Ügyfélszerep Adós Útlevél szám: TZ Anyja neve: Kovács Laura Állampolgárság Magyar Vezetői engedély: VZ Születési idő: Viselt név: Dr. Gipsz Jákáb Sándor Egyéb okmány típus Születési hely: Hódmezővásárhely Személyi igazolvány: Egyéb okmány szám Lakcím 1234 Magyarország Budapest, Kossuth Lajos utca 113 Levelezési cím 1234 Magyarország Budapest, Kossuth Lajos utca cím: 3/3 Szerződéshez tartozó ügyfél KHR azonosító: Családi és utónév Gipsz Jakab Ügyfélszerep Adóstárs Útlevél szám: Anyja neve: Kovács Lara Állampolgárság Magyar Vezetői engedély: Születési idő: Viselt név: Dr. Gipsz Jakab Egyéb okmány típus Születési hely: Hódmezővásárhely Személyi igazolvány: Egyéb okmány szám Lakcím 3500 Magyarország Miskolc, Széchényi 13 V. em.2/b Levelezési cím 3500 Magyarország Miskolc, Széchényi 13 V. em.2/b cím: 1/2 Eseményhez tartozó ügyfél KHR azonosító: Családi és utónév Gipsz Jakab Ügyfélszerep Útlevél szám: Anyja neve: Kovács Laura Állampolgárság Magyar Vezetői engedély: Születési idő: Viselt név: Gipsz Jakab Sándor Egyéb okmány típus Lakcím kártya Születési hely: Hódmezővásárhely Személyi igazolvány: SZIG Egyéb okmány szám LH Lakcím 1234 Magyarország Budapest, Kossuth Lajos utca 113. IV. em. 6/b Levelezési cím 1234 Magyarország Budapest, Kossuth Lajos utca 113. IV. em. 6/b cím: 2/2 Eseményhez tartozó ügyfél KHR azonosító: Családi és utónév Gipsz Jakab Ügyfélszerep Útlevél szám: Anyja neve: Kovács Laura Állampolgárság Magyar Vezetői engedély: Születési idő: Viselt név: Gipsz Jakab Sándor Egyéb okmány típus Lakcím kártya Születési hely: Hódmezővásárhely Személyi igazolvány: SZIG Egyéb okmány szám LH Lakcím 1234 Magyarország Budapest, Kossuth Lajos utca 113. IV. em. 6/b Levelezési cím 1234 Magyarország Budapest, Kossuth Lajos utca 113. IV. em. 6/b cím: HÁTTÉRINFORMÁCIÓK TRANZAKCIÓADATOK TR. Azonosító Dátum és idő :30:47 Elmúlt időszak összes lekérdezése 3 Hiteljelentés forma Táblázat RASZ MINTABANK ZRT (2345) Lekérdezőtől származó lekérdezés 1 Ügyintéző Saját szerződés a válaszban IGEN SZEMÉLY HITELJELENTÉS VÉGE 11
12 2. Melléklet A melléklet tartalma egy Vállalkozás hiteljelentés demonstratív adatokkal. VÁLLALKOZÁS HITELJELENTÉS ÖSSZESÍTŐ Keresett ügyfél Törzsszám: Név: Batyú Korlátolt Felelősségű Társaság Cím: HU 3500 Miskolc, Ganz u. 13. A KHR-ben nyilvántartott? IGEN Élő hitel visszafizetési késedelmek száma: 1 Lekérdező saját ügyfele: IGEN Lezárt hitel visszafizetési késedelmek száma: 3 Szűrés Fennálló hitelszerződésekre: (beállítás) IGEN Szűrés Élő folyószámla Sorbanállásokra (beállítás) NEM Összes szerződések száma: 5 Élő folyószámla Sorbanállás (fizetésképtelenség): 1 Fennálló szerződések száma: 4 Lezárult folyószámla Sorbanállás (lezárult fizetésképtelenség): 1 Megszűnt és elévülést töltő szerződések száma: 1 Bankkártya elfogadóhelyen történt Visszaélések száma: 1 Névverziók száma: 2 A lekérdező által beállított Szűrő feltételek beállítása alapján a hitelszerződés tartalma részleges DEVIZANEMENKÉNTI KITETTSÉG Devizanem/Összeg/dbszám HUF EUR CHF USD Egyéb devizanem Aktuális tőketartozás Fennálló szerződések száma RÉSZLETES ADATOK SZERZŐDÉS ADATOK 12 KÉSEDELEM ADATOK 1/5 KHR Azonosító: Lekérdező saját szerződése: NEM Kötés dátuma: ÉLŐ KÉSEDELEM Státusz (Fennálló/Megszűnt): Fennálló Törlesztés kezdet dátuma: KHR azonosító Szerződés állapota: Problémamentes Lejárat dátuma Esedékesség dátuma Teljesítés állapota: Van fizetési késedelem Megszűnés dátuma: - Esedékességkori összeg HUF Maradékösszeg: - Megszűnés módja: - Bekövetkezés dátuma FőTípus: Mérlegen belüli, éven túli Átruházott: NEM Késedelmes összeg HUF Altípus Hitel vagy Kölcsön ügylet Per iktatás dátuma: LEZÁRT KÉSEDELEM Szerződés összeg: HUF Eljáró bíróság: XIX. Kerületi bíróság KHR azonosító Tőketartozás/ tárgyhó HUF/( ) Ügyiratszám: PK/2012/00120 Kezdete: Törlesztés összeg/tárgyhó HUF/( ) Összege HUF Törlesztés gyakoriság: Havi Lezárás módja: ÜGYFÉL RENDEZTE Törlesztés módja: Annuitás Lezárás dátuma: Minden januárban 2 %-os kezelési költség egyösszegű törlesztése Lezárás megjegyzés A tartozását rendezte Előtörlesztés dátuma: Előtörlesztés összeg: Fennmaradó tőke KHR azonosító HUF HUF Kezdete HUF HUF Összege HUF Lezárás módja: MÁS RENDEZTE Lezárás dátuma: Lezárás megjegyzés Adóstárs befizette 2/5 KHR Azonosító: Lekérdező saját szerződése: NEM Kötés dátuma: Státusz (Fennálló/Megszűnt): Fennálló Kötés dátuma: Szerződés állapota: Problémamentes Törlesztés kezdet dátuma: Teljesítés állapota: Nincs fizetési késedelem Lejárat dátuma Maradékösszeg: - Megszűnés dátuma: - FőTípus: Mérlegen belüli, éven túli Megszűnés módja: - Altípus Hitel vagy Kölcsön ügylet Átruházott: NEM Szerződés összeg: EUR Tőketartozás/ tárgyhó EUR/( ) Törlesztés összeg/tárgyhó 850 EUR/( ) Törlesztés gyakoriság: Havi Törlesztés módja: Annuitás 3/5 KHR Azonosító: Lekérdező saját szerződése: NEM Kötés dátuma: Státusz (Fennálló/Megszűnt): Fennálló Kötés dátuma: Szerződés állapota: Problémamentes Törlesztés kezdet dátuma: Teljesítés állapota: Nincs fizetési késedelem Lejárat dátuma Maradékösszeg: - Megszűnés dátuma: - FőTípus: Mérlegen belüli, éven túli Megszűnés módja: - Altípus Hitel vagy Kölcsön ügylet Átruházott: NEM Szerződés összeg: EUR Tőketartozás/ tárgyhó EUR/( ) Törlesztés összeg/tárgyhó 3905 EUR/( ) Törlesztés gyakoriság: Havi Törlesztés módja: Annuitás 4/5 KHR Azonosító: Lekérdező saját szerződése: NEM Kötés dátuma: Státusz (Fennálló/Megszűnt): Fennálló Kötés dátuma: Szerződés állapota: Problémamentes Törlesztés kezdet dátuma:
13 Teljesítés állapota: Nincs fizetési késedelem Lejárat dátuma Maradékösszeg: - Megszűnés dátuma: - FőTípus: Mérlegen belüli, éven túli Megszűnés módja: - Altípus Hitel vagy Kölcsön ügylet Átruházott: NEM Szerződés összeg: JPY Tőketartozás/ tárgyhó JPY/( ) Törlesztés összeg/tárgyhó JPY/( ) Törlesztés gyakoriság: Havi Törlesztés módja: Annuitás 5/5 KHR Azonosító: LEZÁRT KÉSEDELEM Lekérdező saját szerződése: NEM Kötés dátuma: KHR azonosító Státusz (Fennálló/Megszűnt): Megszűnt Kötés dátuma: Kezdete: Szerződés állapota: Problémamentes Törlesztés kezdet dátuma: Összege CHF Teljesítés állapota: Nincs fizetési késedelem Lejárat dátuma Lezárás módja: ÜGYFÉL RENDEZTE Maradékösszeg: - Megszűnés dátuma: Lezárás dátuma: FőTípus: Mérlegen belüli, éven túli Megszűnés módja: Rendben megszűnt Lezárás megjegyzés A tartozását rendezte Altípus Hitel vagy Kölcsön ügylet Átruházott: NEM Szerződés összeg: CHF Tőketartozás/ tárgyhó 0 CHF/ ( ) Törlesztés összeg/tárgyhó 540 CHF/( ) Törlesztés gyakoriság: Havi Törlesztés módja: Annuitás ESEMÉNYEK 1/3 KHR Azonosító: Per KHR Azonosító Esemény: Sorbanállás Lekérdezőnél vezetett számla: Igen Bíróság megnevezése: XX. ker. bíróság Státusza Fennálló Összege HUF Érkezés dátuma: Kezdete: Megszűnés: - Per ügyiratszám XX/2012/ Átruházott: Nem 2/3 KHR Azonosító: Esemény: Sorbanállás Lekérdezőnél vezetett számla: Nem Státusza Megszűnt Összege HUF Kezdete: Megszűnés: Átruházott: Nem 3/3 KHR Azonosító: Esemény: Elfogadóhely-visszaéles Lekérdezővel kötött szerződés Nem Szerződés kötés dátuma: Szerződés lejárta dátuma: Felfüggesztés dátuma Szerződés megszűnés Átruházott: Nem dátuma FENTI SZERZŐDÉSEKHEZ, ESEMÉNYEKHEZ TARTOZÓ ÜGYFÉL ADAT VERZIÓK Cégnév: Batyú Adószám Cégforma Korlátolt felelősségű Társaság Cégjegyzékszám Székhely: HU 3500 Miskolc, Ganz u. 13. Egyéni vállalkozó igazolvány szám Cégnév: Battyú Adószám Cégforma Korlátolt felelősségű Társaság Cégjegyzékszám Székhely: HU 3500 Miskolc, Ganz u. 13. Egyéni vállalkozó igazolvány szám HÁTTÉRINFORMÁCIÓK TRANZAKCIÓDATAOK TR. Azonosító Dátum és idő :30:47 Elmúlt időszak összes lekérdezése 3 Hiteljelentés forma Táblázat RASZ MINTABANK ZRT (2345) Lekérdezőtől származó lekérdezés 1 Ügyintéző Saját szerződés a válaszban IGEN VÁLLALKOZÁS HITELJELENTÉS VÉGE 13

References: bíróság 
 Bíróság 
 bíróság 
 Bíróság 
 bíróság 
 Bíróság 
 Bíróság 
 bíróság 
 Bíróság 
 bíróság